CELEX: 32019D1895
Language: hr
Date: 2019-11-07 00:00:00
Title: Provedbena odluka Komisije (EU) 2019/1895 оd 7. studeni 2019. o priznavanju nekoliko otoka u Portugalu slobodnima od varooze i o izmjeni Priloga Provedbenoj odluci 2013/503/EU (priopćeno pod brojem dokumenta C(2019) 7905) (Tekst značajan za EGP)

12.11.2019   
               
               
                  HR
               
               
                  Službeni list Europske unije
               
               
                  L 291/54
               
            
         PROVEDBENA ODLUKA KOMISIJE (EU) 2019/1895
         оd 7. studeni 2019.
         o priznavanju nekoliko otoka u Portugalu slobodnima od varooze i o izmjeni Priloga Provedbenoj odluci 2013/503/EU
         (priopćeno pod brojem dokumenta C(2019) 7905)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 15. stavak 2.,
         budući da:
         
                     (1)
                  
                  
                     Člankom 15. Direktive 92/65/EEZ propisano je da država članica koja smatra da na njezinu području ili nekom njegovu dijelu nema neke od bolesti navedenih u Prilogu B toj direktivi Komisiji treba dostaviti primjerenu dokumentaciju na temelju koje će se donijeti odluka kojom se država članica ili dio njezina područja priznaju slobodnima od bolesti i kojom se definiraju dodatna jamstva koja se mogu zatražiti pri trgovini.
                  
               
                     (2)
                  
                  
                     U Prilogu B Direktivi 92/65/EEZ varooza pčela medarica navedena je pod nazivom „varooza”, a Provedbenom odlukom Komisije 2013/503/EU (2) nekoliko područja u državama članicama već je priznato slobodnima od te bolesti. Ta su područja navedena u Prilogu Provedbenoj odluci 2013/503/EU zajedno s dodatnim jamstvima potrebnima za trgovinu.
                  
               
                     (3)
                  
                  
                     Portugal je zatražio od Komisije da prizna otoke Corvo, Graciosu, São Jorge, Santa Mariju, São Miguel i Terceiru u azorskom arhipelagu slobodnima od varooze i da se utvrde dodatna jamstva potrebna za trgovinu koja odgovaraju onima koja se traže na nacionalnoj razini te je dostavio primjerenu detaljnu dokumentaciju definiranu u članku 15. stavku 1. Direktive 92/65/EEZ koja potkrepljuje njegov zahtjev.
                  
               
                     (4)
                  
                  
                     S obzirom na detaljnu dokumentaciju koju je dostavio Portugal, otoke Corvo, Graciosu, São Jorge, Santa Mariju, São Miguel i Terceiru trebalo bi smatrati područjima Portugala slobodnima od varooze i navesti ih u Prilogu Provedbenoj odluci 2013/503/EU zajedno s dodatnim jamstvima potrebnima za trgovinu.
                  
               
                     (5)
                  
                  
                     Provedbenu odluku 2013/503/EU trebalo bi stoga u skladu s time izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U tablici u Prilogu Provedbenoj odluci 2013/503/EU između unosa za Finsku i unosa za Ujedinjenu Kraljevinu umeće se sljedeće:
            
                        PT
                     
                     
                        Portugal
                     
                     
                        Otok Corvo
                     
                     
                        PT01300
                        FLORES (SANTA CRUZ)
                     
                     
                        Pčele (Apis mellifera) u bilo kojoj fazi životnog ciklusa, uključujući rojeve, matice, kolonije te korištene košnice i okvire
                     
                  
                        Otok Graciosa
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Otok São Jorge
                     
                     
                        PT02700
                        SAO JORGE (VELAS)
                     
                  
                        Otok Santa Maria
                     
                     
                        PT02500
                        SANTA MARIA (VILA DO PORTO)
                     
                  
                        Otok São Miguel
                     
                     
                        PT02600
                        SAO MIGUEL (PONTA DELGADA)
                     
                  
                        Otok Terceira
                     
                     
                        PT02800
                        TERCEIRA (ANGRA DO HEROISMO)
                     
                  
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 7. studeni 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 14.9.1992., str. 54.
         
            (2)  Provedbena odluka Komisije 2013/503/EU od 11. listopada 2013. o priznavanju određenih dijelova Unije slobodnima od varooze pčela i utvrđivanju dodatnih jamstava potrebnih u trgovini unutar Unije i uvozu radi zaštite njihova statusa kao dijelova slobodnih od varooze (SL L 273, 15.10.2013., str. 38.).